Annelien se kombuis: BoerebeskuitBoerebeskuit (Foto: Verskaf) Boerebeskuit is deel van ons koskultuur en een van my gunstelingbederfhappies vir my gesin. Ons het ’n gebruik tuis om ’n pannetjie warm nat beskuit te breek en saam met ’n glasie melk te geniet. Elkeen het ŉ hoekie wat hulle s’n is en dit is maar ŉ gestoei om my filistyne se dermpies gestop te hou. Die veertjie tekstuur is kenmerkend van hierdie beskuit en die bestanddele baie ekonomies. Die proses word binne etlike ure voltooi. Voordat ons begin wil ek ŉ dieper kykie gee in die geheimenisse van gis. Jy het seker al gemerk op die winkelrakke vind ons kitsgis (sulke fyn, grys spikkels), brouersgis (grys korrels) en dan bakkersgis (nat, grys, kleiagtige gis). Hierdie drie gissoorte bevat almal die fungi genaamd Saccharomyces cerevisiae wat die brood laat rys. Dit is ŉ vinnig werkende gis; waar ons met suurdeegplantjies werk, is die fungi wat daar aktief is sy boetie genaamd Saccharomyces verguus. Dit is ŉ stadiger gis, maar gee ongelooflike smaak en geur saam met die bakterie wat teenwoordig is. Nou waarvoor is al hierdie soorte gis wat ek genoem het? Rys kitsgis vinniger as ander? Nee, kitsgis is so geformuleer om direk in die meel gebruik te word sonder om dit vooraf te hidreer en te aktiveer. Die kitsgis los dadelik op, maar laat die brood nie vinniger rys as ander gis nie. Brouersgis het ŉ sterker en kenmerkende smaak, soos ouma se boerebrood. Die korrels word vooraf gehidreer met effe lou water en ŉ knippie suiker om as kos vir die gisselle te dien. As die gis dan aktiveer, sal ŉ pragtige skuimbaard vorm. So ongeveer twee vingers hoog na 10 minute en dan weet jy hierdie gis is lewendig. Jy kan hierdie tegniek ook vir bakkersgis gebruik, maar ook om te toets of jou kitsgis aktief is. Maak altyd seker as jy gis gebruik deur eerder vooraf te hidreer en die skuimeffek te sien. Neem van jou mengwater (100 ml) en ŉ knippie suiker, meng en sprinkel gis oor en roer dan goed deur om op te los. Gebruik dan soos resepte voorskryf. Dit is belangrik om gis baie versigtig te hanteer t.o.v. bêre en gebruik. Wanneer jy jou aankope doen, bêre die gis in jou koelsak en bêre dit dan in die vrieskas of yskas in lugdigte houers. Hitte sal baie skade aan die gis veroorsaak oor ŉ lang tydperk en dus ook in jou warm motor se kattebak. Maak seker as jy nie botter kan gebruik nie en eerder margarien aankoop, dat die vetpersentasie altyd vir gebak bo 80% is. Minder as 80% beteken daar is x hoeveelheid meer vog teenwoordig en dit kan probleme met gebak gee. Boerebeskuit Bestanddele Metode Wenk: Sodra die panne gevul is, skat met die oog hoe hoog die deeg in die pan is. Maak ŉ merk vir die dubbel volume hiervan en wag dan sodat die deeg daardie merkie bereik. Dan eers mag jy die deeg bak. Onthou om die deeg te alle tye bedek te hou. Besoek Annelien Pienaar se webtuiste en Facebook-blad. Vul jou besonderhede hier in om die resep in PDF-formaat te ontvang.